Քանի որ Երեւանը ոչ միայն Հայաստանի, այլեւ ամբողջ հայ ժողովրդի մայրաքաղաքն է, անհրաժեշտ է նրա օրը նշել պետական մակարդակով: Այս մասին հոկտեմբերի 17-ին ԱԺ Պետաիրավական եւ մարդու իրավունքների հարցերով մշտական հանձնաժողովի նիստում ««Հայաստանի Հանրապետության պետական տոների եւ հիշատակի օրերի մասին» օրենքում լրացումներ կատարելու մասին» օրինագծի քննարկման ժամանակ ասաց օրինագծի հեղինակ, «Ծառուկյան» դաշինքի պատգամավոր Նաիրա Զոհրաբյանը: Պատգամավորն առաջարկում է այդ օրը տոնել հեկտեմբերին, իսկ հատկապես հոկտեմբերի երկրորդ կիրակի՝ սահմանելով հստակ օր: